ભારતમાં દિન-પ્રતિદિન કાનૂન વ્યવસ્થા મજબૂત થઈ રહી છે. એવું અમે નથી કહેતા, પણ સરકાર કહે છે. સરકારનાં કહેવા મુજબ દેશમાં કડકમાં કડક કાયદા બની રહ્યા છે, જેના દ્વારા સામાન્ય માણસને રાહત મળશે. પણ, ભારત સરકાર એ વાત ભૂલી રહી છે કે તેઓ ભલે ગમે તેવા કઠોર કાયદા કાનૂન કેમ ન બનાવે, તો પણ આપણા દેશમાં વહુ-દિકરી સુરક્ષિત નથી. ઘરેથી બહાર નીકળતા જ દરેક છોકરીને ઘણી બધી ગંદી નજરોનો સામનો કરવો પડે છે. એવામાં છોકરીઓ સાથે થઈ રહેલ દુર્વ્યવહાર વિશે અવારનવાર ન્યુઝ પેપરમાં સમાચાર આવતા રહે છે.